VIL HA MER: Etter rekordhøye utbytter og økende forskjeller, snakkes det nå høyt om streik i LO. Foto: Fredrik Hagen / NTB scanpix Vis mer
Publisert mandag 20. januar 2020 - 08:31
Sist oppdatert mandag 20. januar 2020 - 10:20
Denne uken samler inntektspolitisk utvalg i LO seg for å utmeisle forslaget til LOs politikk for vårens lønnsoppgjør.
I grunnplanet hersker det betydelig misnøye med lønnsutviklingen de siste årene, skriver avisen.
- Eierne drar til seg
Børsen har i en serie saker omtalt det kraftige hoppet i lederlønninger i statlige selskaper de siste åra. Lønnsøkningen har i mange tilfeller vært høyere enn hos vanlige arbeidstakere.
For eksempel drar den tidligere Ap-politikeren Sigve Brekke inn 15,6 millioner kroner i året som Telenor-sjef. Lønna for stillingen hans er økt med mer enn dobbelt så mye som for Ola og Kari de siste ti åra.
15 statlige selskaper ga toppsjefen en lønnsvekst på 10 prosent eller mer i fjor. Det fikk LO til å se rødt.
- Totalt uakseptabelt, tordnet leder Hans-Christian Gabrielsen.
- Deilig signal
Nito varslet at de høye lønningene ville få konsekvenser i lønssoppgjøret.
Ingeniørene og teknologene vil gjerne være med på festen, varslet Nito-president Trond Markussen tidligere i måneden:
- Dette er et veldig deilig signal når vi nå sliper sablene før lønnsoppgjøret 2020. Disse bedriftene har åpenbart god økonomi. Det må også komme våre medlemmer til gode i det kommende oppgjøret, sier han.
Sigve Brekke forsvarte på sin side lønnshoppet på 11 prosent fra 2017 til 2018 . Det året var den generelle lønnsveksten i Norge 2,8 prosent.
- Min faktiske lønnsøkning i grunnlønn det året var 2,5 prosent. Så fikk jeg noe mer fordi bonusutbetalingene var noe høyere, har Brekke tidligere uttalt til Børsen.